Festivali i Shkencës dhe Inxhinierisë në Uashington
Synimi i festivalit është të nxisë interesin për shkencë dhe teknologji tek nxënësit amerikanë
Arsimtarët në Shtetet e Bashkuara po përpiqen ta bëjnë shkencën, teknologjinë, inxhinierinë dhe matematikën sa më tërheqëse për nxënësit. Organizatorët e Festivalit të Shkencës dhe Inxhinierisë, të zhvilluar ditët e fundit në Uashington, shpresojnë se stendat inter-aktive do t’i shërbejnë këtij qëllimi. Për fëmijët festivali është një aktivitet argëtues. Por përmes sferave të mermerit në të ashtu-quajturën “Makina e Kaosit” ata mësojnë parimet e fizikës, forcën e rëndesës dhe plot gjëra të tjera, thotë organizatori i stendës Tony Montuori: Organizatorët kanë prezantuar objekte nga më të ndryshme që nga makinat robotike, e deri tek elementë të sondave të Marsit. Nga evolucioni i njeriut deri tek anatomia njerëzore. Ekspozitat përfshinin robotë që kontrollohen nga ndjesorë të vendosur mbi rroba ose nga IPadi. Anousheh Ansari ka shkuar në Stacionin Ndërkombëtar Hapësinor me shpenzimet e veta dhe shpreson se do t’i frymëzojë nxënësit: Ka plot interes për gjeneratën e ardhshme të kapsulave hapësinore të NASA-s. Andrew Clancy është një i ri 14-vjeçar: Vizitorët kanë rastin të shohin kabinën e pilotit të një avioni luftarak F-16 si dhe avionë të telekomanduar apo robotë nga më të ndryshmit. Daria Jordan e Universitetit Spelman tregon robotin që ka programuar: Vizitorët patën rastin të lëvizin mbi ujë, si dhe të ndjejnë forcën e ajrit në një simulant uraganësh. Të apasionuarve të shkencës iu dha mundësia të dëgjojnë edhe vërejtje nga një figurë historike, Albert Ainshtaini. Organizatorët e festivalit thonë se qëllimi është që fëmijët të entuziazmohen nga puna e shkencëtarëve dhe inxhinierëve, ashtu siç frymëzohen nga artistët e Hollivudit apo sportistët.